**Kongeriket Hawaiis lovgivende forsamling** var et tidligere parlament.

En kongelig lovgivende forsamling ble først stadfestet i forfatningen av 1840.

Forfatningen av 1852 var den første som brukte begrepet *Hawaiiøyenes lovgivende forsamling* og den første der monarken var underlagt visse demokratiske prinsipper. Før dette styrte monarkene under et høvdingenes råd *(ʻAha Aliʻi)*.

Struktur
--------

Den lovgivende forsamlingen var tokamret fra 1840 til 1864. Den besto opprinnelig av *Representantenes hus* (underhus) og *De adeliges hus* (overhus), som ble stadfestet i forfatningene av 1840 og 1852 fram til de ble avskaffet av forfatningen av 1864, som stadfestet en ettkammerforsamling.

De adeliges hus
---------------

Medlemmene av De adeliges hus (hale: *ʻAhaʻōlelo Aliʻi*) ble utnevnt av monarken etter råd fra dennes kongelige råd. Huset tjente også som riksrettsdomstol for monarkens embetspersoner.

Medlemmene var vanligvis hawaiianske aliʻis, adelige, kongelige og velstående enkeltpersoner. Stillingen ga ingen lønn.

Huset besto opprinnelig av kongen eller dronningen pluss fem kvinner og ti menn.

Etter at kongeriket ble avskaffet gjennom et statskupp og USAs påfølgende annektering i 1898 ble dette organet omdannet som et senat under Territoriet Hawaiis forfatning.

Representantenes hus
--------------------

Medlemmene av Representantes hus (hale: *ʻAhaʻōlelo Makaʻāinana*) ble valgt fra forskjellige distrikter i kongeriket av innbyggerne. Skatterelaterte lovforslag ble lagt fram i Representantenes hus, og det tjente også som kongerikets storjury.

Historie
--------

Den lovgivende forsamlingen eksisterte som et tokammerparlament fra 1840 til 1864. Med forfatningen av 1864 ble forsamlingen midlertidig forent i et ettkammerparlament. Forfatningen innførte også krav til at forsamlingens medlemmer og velgerne måtte besitte eiendommer til en verdi av minst $ 500 samt at de måtte være lese- og skrivekyndige. Disse kravene ble senere avskaffet av den lovgivende forsamlingen i 1874 under kong Lunalilos regjeringstid. Den påfølgende forfatningen av 1887 (kjent som «Bajonett-konstitusjonen») gjeninnførte de to kamrene i et tokammerparlament. Den stadfestet også at medlemmene av De adeliges hus skulle bli valgt til en mandatperiode på seks år samt at de og velgerne skulle besitte skattbare eiendommer til en verdi av minst $ 3.000.

Som en følge av den omdiskuterte sesjonen fra 28. mai 1892 til 14. januar 1893 økte spenningene mellom noen medlemmer av den lovgivende forsamlingen og dronning
Liliuokalani.

Etter at kongeriket Hawaii ble avskaffet gjennom et statskupp 17. januar 1893, ble den etterfulgt av Republikken Hawaiis lovgivende forsamling i 1895, som igjen ble etterfulgt av Territoriet Hawaiis lovgivende forsamling i 1901. Den ble etterfulgt av den nåværende Hawaiis delstatsforsamling i 1959 etter at Hawaii ble opptatt som USAs 50. delstat. Den består per 28. mars 2024 av Hawaiis representantenes hus (underhus) og Hawaiis senat (overhus) som delstatens tokamrede lovgivende organ i henhold til *Hawaii Admission Act* fra 1959 og forfatningen.

Presidenter for De adeliges hus
-------------------------------

| Bilde | Navn(født–død) | Embetstid |
| --- | --- | --- |
|  | **Kong Kamehameha III**(1814–1854) | 1840–1851 |
|  | **Keoni Ana**(1810–1857) | 1852–1854 |
|  | **Lot Kamehameha**(1830–1872) | 1855 |
|  | **Keoni Ana**(1856) | 1856 |
| *Forsamlingen møttes ikke i 1857* |
|  | **Mataio Kekūanaōʻa**(ca. 1791–1868) | 1858–1860 |
| *Forsamlingen møttes ikke i 1861* |
|  | **Lot Kamehameha**(1830–1872) | 1862 |
| *Forsamlingen møttes ikke i 1863* |

Speakere i Representantenes hus
-------------------------------

| Bilde | Navn(født–død) | Embetstid |
| --- | --- | --- |
|  | **William Little Lee**(1821–1857) | 1851 |
|  | **George Morison Robertson**(1821–1867) | 1852–1853 |
|  | **Asa Goodale Tyerman Thurston**(1827–1859) | 1854 |
|  | **George Morison Robertson**(1821–1867) | 1855–1856 |
| *Forsamlingen møttes ikke i 1857* |
|  | **George Morison Robertson**(1821–1867) | 1858–1859 |
|  | **James W. Austin**(1829–1895) | 1859 |
|  | **Lawrence McCully**(1831–1892) | 1860 |
| *Forsamlingen møttes ikke i 1861* |
|  | **William Webster**(?–?) | 1862 |
| *Forsamlingen møttes ikke i 1863* |

Den lovgivende forsamlingens presidenter
----------------------------------------

| Bilde | Navn(født–død) | Embetstid |
| --- | --- | --- |
|  | **Mataio Kekūanaōʻa**(ca. 1791–1869) | 1864–1868 |
|  | **Paul Nahaolelua**(1806–1875) | 1870–1874 |
|  | **Charles Reed Bishop**(1822–1915) | 1874 |
|  | **Godfrey Rhodes**(1815–1897) | 1876–1878 |
|  | **Charles Reed Bishop**(1822–1915) | 1880 |
|  | **Godfrey Rhodes**(1815–1897) | 1882–1884 |
|  | **John Smith Walker**(1826–1893) | 1886 |
|  | **Samuel Gardner Wilder**(1831–1888) | 1887 |
|  | **William Richards Castle**(1849–1935) | 1887 |
|  | **Samuel Gardner Wilder**(1831–1888) | 1888 |
|  | **William Richards Castle**(1849–1935) | 1888 |
|  | **John Smith Walker**(1826–1893) | 1890–1893 |

Fotnoter
--------

**Type nummerering**

Referanser
----------

1. ↑  «The 1840 Constitution of the Kingdom of Hawaii». Hawaiian Electronic Library. 1840. Besøkt 28. mars 2024.
2. ↑  «Women and the Law». *Hawaiian Journal of History*. Hawaii Historical Society. 11. 1977.
3. ↑  Anne Feder Lee (30. juni 1993). *The Hawaii state constitution: a reference guide*. Greenwood Publishing Group. s. 4–5. ISBN 978-0-313-27950-8.
4. ↑  KS’ Ho‘okahua Cultural Vibrancy Group. «The Overthrow of the Hawaiian Monarchy» (PDF). Besøkt 28. mars 2024.

Kilder
------

* Lydecker, Robert Colfax, red. (1918). *Roster Legislatures of Hawaii, 1841–1918*. Honolulu: Hawaiian Gazette Company. OCLC 60737418.